Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 511

(2) Algériára és Franciaország tengerentúli megyéire e szerződésnek – az áruk szabad mozgására, – a mezőgazdaságra, kivéve a 40. cikk (4) bekezdését, – a szolgáltatások liberalizációjára, – a versenyszabályokra, – a 108., 109. és 226. cikkben megállapított védintézkedésekre, és – az intézményekre vonatkozó általános és különös rendelkezéseit e szerződés hatálybalépésétől alkalmazni kell. E szerződés egyéb rendelkezései alkalmazásának feltételeit a Bizottság javaslata alapján a Tanács e szerződés hatálybalépésétől számított két éven belül egyhangúlag elfogadott határozatokban állapítja meg. A Közösség intézményei az e szerződésben, különösen az annak 226. cikkében előírt eljárások keretében gondoskodnak e területek gazdasági és társadalmi fejlődésének lehetővé tételéről.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes